**Šalčininkų socialinių paslaugų centras**

2016 M. VEIKLOS ATASKAITA

Šalčininkai, 2017

**TURINYS**

 **ŠALČININKŲ SOCIALINIŲ PASLAUGŲ CENTRAS**...........................................................3

**I.** **BENDRŲJŲ SOCIALINIŲ PASLAUGŲ TEIKIMAS**..........................................................5

1. Informavimas. Konsultavimas. Bendravimas.............................................................................5

2. Tarpininkavimas ir atstovavimas................................................................................................5

3. Transporto paslaugų organizavimas...........................................................................................6

4. Sociokultūrinės paslaugos..........................................................................................................8

5. Asmeninės higienos ir priežiūros paslaugų organizavimas…….………………………….…..8

6. Aprūpinimas būtiniausiais drabužiais ir avalyne........................................................................9

**II. SPECIALIŲJŲ SOCIALINIŲ PASLAUGŲ TEIKIMAS**……….………………..……....9

 1. Pagalbos į namus paslaugos.......................................................................................................9

2. Dienos socialinė globa asmens namuose..................................................................................13

**III. KITOS PASLAUGOS**………....……………………………………………….………….14

1. Rajono neįgaliųjų, senyvo amžiaus bei kitų asmenų aprūpinimas techninės pagalbos priemonėmis (toliau – TPP)..........................................................................................................14 2. Klientų lankomumas.................................................................................................................16 3. Šalčininkų socialinių paslaugų centro bendradarbiavimas......................................................17

**IV. ŽMOGIŠKIEJI IŠTEKLIAI**...............................................................................................17

 **V. PROJEKTINĖ VEIKLA**.......................................................................................................18

 **VI. ŠSPC FINANSAVIMO ŠALTINIAI**..................................................................................19

 **VII. KVALIFIKACIJOS KĖLIMAS**……..…...…………………………………………......20

 **VIII. DARBO ORGANIZAVIMAS**……....…..……………………………………………....21

**ŠALČININKŲ SOCIALINIŲ PASLAUGŲ CENTRAS**

 ŠSPC veikia nuo 1999 metų, įsteigtas Šalčininkų rajono savivaldybės tarybos 1998-11-27 sprendimu Nr. 284. Įstaiga savo veiklą pradėjo kaip rajono savivaldybės Dienos centras neįgaliesiems. Pirmas biudžetas sudarė 44 000 Lt (6 etatai). Tuo metu centre buvo teikiamos socialinės, medicininės ir kultūrinės paslaugos neįgaliesiems asmenims, kurių tikslas buvo įtraukti žmones su negalia į visuomeninį gyvenimą ir organizuoti žmonių su negalia užimtumą.

Nuo 2004 metų įstaiga pradėjo veikti kaip Šalčininkų socialinių paslaugų centras, kuris teikia bendrąsias, specialiąsias ir kitas socialines paslaugas rajono gyventojams.

**Centro tikslas** - organizuoti ir teikti kokybiškas socialines paslaugas neįgaliesiems, pagyvenusiems ir kitoms socialinėms žmonių grupėms, sudarant sąlygas jiems ir jų šeimoms ugdyti ir stiprinti gebėjimus ir galimybes savarankiškai spręsti savo socialines problemas, rūpintis savo sveikata, palaikyti socialinius ryšius su visuomene.

**Centro vizija** – būti modernia, aukštos kompetencijos, atvira bendruomenei įstaiga, teikiančia kokybiškas socialines paslaugas įvairioms socialinėms grupėms, siekiančia padėti paslaugų gavėjams pasirūpinti savimi ir integruotis į visuomenę.

**Centro** **misija** – teikti socialines paslaugas tiems Šalčininkų rajono gyventojams, kurie negali savarankiškai rūpintis savo asmeniniu (šeimos) gyvenimu ir kuriems būtina pagalba, tenkinant jų būtinuosius poreikius bei sprendžiant socialines problemas.

 1 *lentelė*

|  |
| --- |
| **Centro paslaugos** |
| **Bendrosios socialinės paslaugos** | **Specialiosios** **socialinės paslaugos** | **Kitos paslaugos** |
| **1. Informavimo;****2. Konsultavimo;****3. Tarpininkavimo ir atstovavimo;****4. Transporto organizavimo;** **5. Sociokultūrinės;** **6. Aprūpinimo būtiniausiais drabužiais ir avalyne;** **7. Asmens higienos ir priežiūros.**  | **1. *Socialinė priežiūra.*****1.1. Pagalba į namus;** **1.2. Socialinių įgūdžių ugdymas ir palaikymas.****2. *Socialinė globa*** **2.1. Dienos socialinė globa asmens namuose**Licencija Nr. L000000091 socialinei globai teikti, gauta 2014-05-26 **2.2. Dienos socialinė globa ir slauga (integrali pagalba) asmens namuose**Įstaigos asmens sveikatos priežiūros licencija Nr. 3835 gauta 2016-11-28 | **1. Rajono gyventojų aprūpinimas techninės pagalbos priemonėmis.** |

**Pagrindiniai paslaugų gavėjai:**

* Suaugę asmenys su negalia ir jų šeimos;
* Senyvo amžiaus asmenys ir jų šeimos;
* Vaikai su negalia ir jų šeimos;
* Kiti asmenys ir šeimos (laikinai dėl ligos ar kitų priežasčių savarankiškumo netekę asmenys).

**I. BENDRŲJŲ SOCIALINIŲ PASLAUGŲ TEIKIMAS**

 **Bendrųjų socialinių paslaugų tikslas** – ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvautivisuomenės gyvenime**.**

1. **Informavimas. Konsultavimas. Bendravimas**

2016 m.reikalinga informacija asmenims įvairiais socialinės pagalbos klausimais suteikta **296** kartus(apie Centro teikiamas socialines paslaugas, jų teikimo tvarką bei kainas ir kt.). Informacija buvo teikiama telefonu ir asmeniškai.

 Kartu su klientais analizuotos probleminės situacijos ir ieškota sprendimo būdų (pagalbos į namus bei dienos socialinės globos asmens namuose paslaugų teikimo klausimais, aprūpinimas laiku reikalingomis techninės pagalbos priemonėmis, kirpėjo paslaugų teikimas neįgaliojo asmens namuose, sukuriamos specialios maudymosi sąlygos atsižvelgiant į asmens fizines galimybes (judėti, stovėti, sėdėti) besimaudant, labdaros teikimas esant sunkiai materialinei padėčiai ir kt.).

 Informacija apie Centro teikiamas paslaugas buvo platinama dalinant lankytojams lankstinukus, rašant straipsnius apie Centro veiklą paskelbiant svarbiausią informaciją savivaldybės ir Centro tinklalapyje, bendradarbiaujant su rajono seniūnijomis.

 Socialiniai darbuotojai nemažai laiko skiria ***bendravimui****.* Ypač dažnai pabendrauti ateina vieniši, su sunkia fizine arba psichine negalia žmonės. Socialiniai darbuotojai stengiasi visus išklausyti, įsigilinti į kiekvieno žmogaus problemą ar jam rūpimą klausimą. Jei reikia, pataria ir nukreipia pas kitus specialistus. Mūsų klientams dažnai trūksta paprasto žmogiško bendravimo, supratingumo šeimoje. Šį poreikį jie gali patenkinti bendraudami su mūsų socialiniais darbuotojais. Klientų pageidavimu pokalbiai vyksta prie arbatos/kavos puodelio, kas sukuria neformalią aplinką, kurioje klientas gali jaustis laisvai, nesuvaržytas formalios institucinės atmosferos.

 **2. Tarpininkavimas ir atstovavimas**

 Tarpininkavimo paslauga daugiausia buvo teikiama pagalbos į namus paslaugos gavėjams sprendžiant įvairias asmens (šeimos) problemas: tvarkant dokumentus, užrašant pas specialistus, lydint į įvairias gydymo įstaigas ir kt.

1. **Transporto paslaugų organizavimas**

Transporto paslaugos buvo teikiamos neįgaliesiems, senyvo amžiaus asmenims, turintiems sunkumų naudotis viešuoju arba privačiu transportu dėl sveikatos sutrikimų ar materialinių problemų.

 Centro transportu galima buvo nuvykti į reabilitacinius centrus, ligonines, sanatorijas ir kt. Socialiniai darbuotojai transportu išvykdavo į rajono seniūnijas aplankyti pagalbos į namus paslaugos gavėjus (virš 100 asm.) bei naudojo jį Centro darbo reikalams. Transportu taip pat naudojosi rajono neįgaliųjų organizacijos, neįgaliųjų biudžetinės organizacijos, seniūnijos bei Šalčininkų rajono savivaldybės administracijos Socialinės paramos ir sveikatos apsaugos skyrius.

 ***2016 m. užregistruota 200 pareiškėjų prašymų bei 252 transporto išvykimai:***

2*lentelė*

|  |  |  |
| --- | --- | --- |
| **Eil. Nr.** | **Paslaugos gavėjas** | **Išvykimų skaičius** |
| 1. | Pagal raštišką asmens prašymą / tarpininkaujant seniūnijoms | 95 |
| 2. | Šalčininkų SPC darbo reikalais (pas pagalbos į namus gavėjus, dėl TTP įsigijimo, išvykos ir ekskursijos). | 83 |
| 3. | Kitos biudžetinės įstaigos ar organizacijos | 52 |
| 4. | Rajono neįgaliųjų nevyriausybinės organizacijos | 22 |
| **Iš viso:** | **252 išvykimai** |

2016 m. padaugėjo transporto paslaugų užsakymų iš rajono neįgaliųjų ir pensininkų. Tarpininkaujant seniūnijoms padaugėjo transporto paslaugų užsakymų iš socialinės rizikos šeimų, nuvežant vaikus į rajono ir Vilniaus miesto gydymo ir reabilitacijos įstaigas. Tarpininkaujant seniūnijoms jos buvo suteiktos nemokamai.

 *1 pav.*

Už transporto paslaugas gavėjai moka pagal Šalčininkų rajono savivaldybės tarybos 2016 m. gegužės 26 d. sprendimą T-466 „Dėl Šalčininkų socialinių paslaugų centro bendrųjų ir specialiųjų socialinių paslaugų kainų nustatymo“:

* Asmenims su negalia, daugiavaikėms ir socialinės rizikos šeimoms, pensinio amžiaus asmenims – 1 km/ 0,15 €);
* Rajono neįgaliųjų ir pagyvenusių asmenų, nevyriausybinėms organizacijoms – 1 km/ 0,25 €);
* Kitoms rajono nevyriausybinėms organizacijoms ir biudžetinėms įstaigoms – 1 km/ 0,35 €).
* Šalčininkų miesto ribose (iki 10 km) – 3,00 Eur.
* Techninės pagalbos priemonių pristatymas į kliento namus – 1 km/ 0,15 €; Transporto paslaugos buvo teikiamos nemokamai:
* Gavėjo (šeimos) pajamoms esant mažesnėms nei 2VRP (204 € ).
* Tarpininkaujant seniūnijoms.

 Transportu taip pat naudojosi įstaigos socialiniai darbuotojai:

* Lankydami paslaugų gavėjus namuose;
* Tikrindami teikiamas paslaugas;
* Aprūpindami rajono neįgaliuosius bei pensinio amžiaus asmenis techninės pagalbos priemonėmis;
* Kitais nenumatytais atvejais.

 **4. Sociokultūrinės paslaugos**

 *Sociokultūrinių paslaugų organizavimas* - laisvalaikio organizavimo paslaugos, teikiamos siekiant išvengti socialinių problemų (prevenciniais tikslais), mažinant socialinę atskirtį, aktyvinant bendruomenę ir kurias teikiant asmenys (šeimos) gali bendrauti, užsiimti mėgstama veikla.

Centre susiformavo teatro mėgėjų grupė, kuri aktyviai lanko teatrus. Atsižvelgiant į klientų poreikius, 2016 m. kovo 23 d. organizuota išvyka į Lietuvos nacionalinį operos ir baleto teatrą, į **baletą „Gulbių ežeras“**.

Rugsėjo 9 d. Centro lankytojų iniciatyva buvo organizuota ekskursija į Jašiūnų dvaro sodybos rūmus. Lankytojai apžiūrėjo įkurto muziejaus eksponatus ir konferencijų sales. Susipažino su dvaro istorija.

Iš viso sockultūrinėje veikloje dalyvavo apie 60 asmenų.

 **5. Asmeninės higienos ir priežiūros paslaugų organizavimas**

Asmenys, kurie dėl nepakankamų pajamų ar skurdo negalėjo pasirūpinti savo higiena, pasinaudojo **skalbimo ir maudymosi** paslaugomis. Asmuo, pageidaujantis gauti šias paslaugas, privalo užsiregistruoti Šalčininkų socialinių paslaugų centre. Asmuo gali pasirinkti maudymosi formą: maudymasis vonioje ar duše. Paslaugų gavėjas, norėdamas pasinaudoti skalbimo paslauga, turi atnešti savo skalbimo miltelius.

 Asmens higienos ir priežiūros paslaugas gauna nuolatiniai nepasiturintieji Centro klientai.

***2016 m. suteiktos asmeninės higienos ir priežiūros paslaugos ir jų gavėjų skaičius***

*3**lentelė*

|  |  |  |
| --- | --- | --- |
| **Eil. Nr.** | **Asmeninės higienos ir priežiūros paslaugos** | **2016** |
| Paslaugų gavėjai | Kartai |
| **1.** | Maudymasis | 17 | 28 |
| **2.** | Skalbimo paslaugos | 36 | 72 |
| **3.** | *Kirpimo paslaugos* | X | 930 |
|  **Iš viso** | **x** | **1030** |

**Kirpimo** paslauga yra labai populiari tarp Centro klientų. Pagal poreikį asmenims su DSPL (didelis specialiųjų poreikių lygis) kirpimo paslauga yra teikiama kliento namuose.

 **6. Aprūpinimas būtiniausiais drabužiais ir avalyne**

Tai būtiniausių drabužių, avalynės ir kitų reikmenų Centro socialinių paslaugų gavėjams teikimas. Pagalbą Centrui suteikė Vilniaus Caritas, kuris skyrė padėvėtų drabužių suaugusiems asmenims.

 Padėvėtais drabužiais ir avalyne buvo aprūpinti rajono asmenys: neįgalieji, senyvo pensinio amžiaus, socialinės  rizikos  suaugusieji asmenys bei socialinės  rizikos šeimos – 118kartų.

**II. SPECIALIŲJŲ SOCIALINIŲ PASLAUGŲ TEIKIMAS**

Specialiųjų socialinių paslaugų tikslas – grąžinti asmens (šeimos) gebėjimus pasirūpinti savimi ir integruotis į visuomenę ar tenkinti asmens gyvybinius poreikius teikiant kompleksinę pagalbą.

1. **Pagalbos į namus paslaugos**

Šalčininkų socialinių paslaugų centras nuo 2005 m. organizuoja ir teikia socialinės priežiūros paslaugas - pagalbą į namus, kuria siekiama sudaryti sąlygas senyvo amžiaus asmenims ir neįgaliesiems ar laikinai dėl kitų priežasčių praradusiems savarankiškumą žmonėms kuo ilgiau gyventi savo namuose, šeimoje, savarankiškai tvarkyti savo buitį, o asmenims su negalia – užtikrinant saugią ir sveiką aplinką, žmogaus orumą atitinkančią pagalbą – suderinti asmens sveikatos priežiūrą, padedančią kompensuoti prarastą savarankiškumą bei gebėjimus palaikyti socialinius ryšius su šeima ir visuomene.

Pagalba į namus teikiama, nustačius asmens (šeimos) poreikį šiai pagalbai, priėmus sprendimą asmeniui (šeimai) skirti pagalbą į namus ir pasirašius pagalbos į namus teikimo ir mokėjimo už ją sutartį.

Pagalba į namus teikiama asmens namuose iki 10 val. per savaitę. Pagalbos į namus paslaugos organizuojamos ir teikiamos 12 Šalčininkų rajono seniūnijų. Šias paslaugas teikia 19 socialinių darbuotojų padėjėjų (15,25 et.).

Vienam socialinio darbuotojo padėjėjui, priklausomai nuo aplinkybių (seniūnijos dydis, atstumas tarp gavėjų, asmens savarankiškumas, artimųjų galimybės suteikti pagalbą), vidutiniškai tenka **6** paslaugos gavėjai.

2016 m. pagalbos į namus paslaugos buvo suteiktos 101 asmenims (iš jų 13 naujų paslaugos gavėjų).

|  |  |
| --- | --- |
|  **Iš viso:** | **101** |

 Poreikis pagalbai į namus dėl visuomenės senėjimo tendencijų nuolat auga, tačiau dėl įvairių priežasčių ne visi norintys gali ja pasinaudoti. Bendradarbiaujant su seniūnijomis pastebima ryški kliūtis norint gauti pagalbą - tai asmens nenoras mokėti už paslaugas. Socialinės paslaugos yra teikiamos nemokamai, jei asmens pajamos yra mažesnes už 2 VRP dydį. Tiems asmenims, kurių pajamos yra didesnės už 2 VRP dydį, už paslaugas reikia mokėti pagal Lietuvos Respublikos Vyriausybės nustatytą tvarką beiŠalčininkų rajono savivaldybės tarybos 2015 m. kovo 30 d*.* sprendimą Nr. T-1380 „Dėl mokėjimo už socialines paslaugas Šalčininkų rajono savivaldybėje tvarkos aprašo patvirtinimo“.

 Vadovaujantis šiuo Šalčininkų rajono savivaldybės tarybos sprendimu, vieniši senyvo amžiaus ir/ar neįgalūs pagalbos į namus paslaugos gavėjai, kurių pajamos neviršija 2,5 VRP dydžio, buvo atleisti nuo mokesčio mokėjimo.

Šalčininkų rajono savivaldybės tarybos 2016 m. gegužės 26 d. sprendimu Nr. T-466 ,,Dėl Šalčininkų socialinių paslaugų centro bendrųjų ir specialiųjų socialinų paslaugų kainų nustatymo” nustatyta pagalbos į namus 1 val. paslaugos kaina – ***3,08 Eur***.

 Už pagalbos į namus teikiamas paslaugas 2016 metais įplaukos sudarė – **5 126,08 Eur.** Už paslaugas vidutiniškai mokėjo 34 paslaugos gavėjai (vidutiniškai iš 91 gavėjų).

 **Pagalbos į namus gavėjų ir paslaugų suteikimo skaičius per 2014 - 2016 m.**

  *2 pav.*

 Palyginti su 2015 metais, teikiamų paslaugų skaičius 2016 m. padidėjo **14,43 proc.,** opaslaugų gavėjų skaičiussumažėjo **3,8 proc.** dėl gavėjų mirties. Poreikis pagalbai į namus dėl visuomenės senėjimo tendencijų nuolat auga, tačiau dėl įvairių priežasčių ne visi norintys gali ja pasinaudoti. Bendradarbiaujant su seniūnijomis pastebima ryški kliūtis norint gauti pagalbą - tai asmens nenoras mokėti už paslaugas.

 ***Pagalbos į namus paslaugų, suteiktų per 2016 m., ataskaita***

*3 pav.*

 Iš visų išvardintų šioje diagramoje paslaugų daugiausiai 2016 m. buvo teikiamos (skliausteliuose nurodyta kiek kartų per metus buvo teikiama paslauga):

* + *Pagalba buityje (55 proc):* buto tvarkymas (12 316), indų plovimas (2 565), lovos klojimas ir patalynės keitimas (777), skalbimas rankomis ir kt. (1223);
	+ *Ūkio darbai (21 proc):* kuro įsigijimo organizavimas (2 296), krosnies iškūrenimas (607), krosnies pakuro išvalymas ir pelenų išnešimas (566), vandens atnešimas (2 471), sniego nukasimas ir kt. (189), sodo darbų organizavimas (126);
	+ *Maitinimo organizavimas (18 proc):* maisto produktų pirkimas (2 551), pagalba ruošiant maistą, pagaminto maisto pašildymas ir kt. (2 746);
	+ *Sveikatos priežiūros organizavimas (3 proc):* medikamentų išrašymo organizavimas (218), medikamentų pirkimas artimiausioje vaistinėje (506), asmens palydėjimas į gydymo įstaigą (119) ir kt.. ;
	+ *Pagalba rūpinantis asmens higiena ir priežiūra (2 proc):* pagalba maudantis (215), pagalba rengiantis ir šukuojantis (376), ir kt (171);
* *Kitos paslaugos (1 proc):* mokesčių apmokėjimas (300), dokumentų ir korespondencijos tvarkymas (22), transporto paslaugos organizavimas (30), asmens palydėjimas į/iš įvairias įstaigas ir kt. (45).

Teikdami pagalbos į namus paslaugas matome, kad žmonėms labai trūksta bendravimo, dėmesio. Žmonės dažnai jaučia diskomfortą, kai kalbama apie asmens higienos paslaugos organizavimą. Klientai atsisako naudotis šia paslauga, nes nenori prileisti kitų į privačią erdvę, bet patys irgi negali pasirūpinti savo asmens higiena.

Kartais pasitaiko sunkumų su giminaičiais, nes jiems atrodo, kad vien tik valstybės institucijos turi rūpintis neįgaliuoju. Patys neprisiima atsakomybės už savo tėvų ar senelių gerovę. Centras dažnai siekia abipusio susitarimo su šeimos nariais ir stengiasi juos įtraukti į pagalbos teikimo procesą.

 Nusiskundimų dėl pagalbos į namus teikimo gaunama labai mažai. Nesusipratimų kyla tada, kai paslaugų gavėjai nori, kad socialinių darbuotojų padėjėjai atliktų tuos darbus, dėl kurių nebuvo sutarta sutartyje.

 Centro administracija ir atsakingas socialinis darbuotojas nuolat tikrina socialinių darbuotojų darbą.

 Centre vyksta ir vidinis darbas su socialinio darbuotojo padėjėjais: susirinkimų metu aptariami veiklos rezultatai, aptariamos įvairios kylančios problemos bei jų sprendimo būdai.

 **2. Dienos socialinė globa asmens namuose**

Remiantis Šalčininkų rajono savivaldybės tarybos 2012 m. kovo 21 d. sprendimu Nr. T-379 nuo 2012 m. gegužės mėn. pradėta teikti dienos socialinė globa asmens namuose.

 Dienos socialinė globa asmens namuose (toliau – socialinė globa) - visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose.

 Socialinės globos trukmė nustatoma individualiai vertinant poreikį, atsižvelgiant į asmens sveikatos būklę, socialinį ir fizinį savarankiškumą, gyvenimo ir buities sąlygas.

 Socialinės globos paslaugos gavėjai - senatvės pensijos amžių sukakę asmenys su sunkia negalia, suaugę asmenys su sunkia negalia.

 Dienos socialinės globos asmens namuose paslaugos kaina 3,70 Eur/val. patvirtinta Šalčininkų rajono savivaldybės tarybos 2016 m. gegužės 26 d. sprendimu T-466 „Dėl Šalčininkų socialinių paslaugų centro bendrųjų ir specialiųjų socialinių paslaugų kainų nustatymo“.

 Šių paslaugų poreikis tenkinamas, atsižvelgiant į asmens sveikatos būklę, socialinį ir fizinį savarankiškumą, socialinę padėtį, gyvenimo ir buities sąlygas bei kitas aplinkybes.

 Dienos socialinės globos paslaugos teikiamos 3 iš 13 rajono seniūnijų (žr. 5 lent.).

 ***Dienos socialinės globos paslaugos gavėjai pagal seniūnijas***

 *5 lentelė*

|  |  |  |
| --- | --- | --- |
| **Seniūnijos pavadinimas** | **Paslaugos gavėjų skaičius per 2016 metus** | **Paslaugos gavėjų skaičius 2016 m. gruodžio mėn.** |
| **Šalčininkų** | 6 | 5 |
| **Butrimonių** | 1 | 1 |
| **Kalesninkų**  | 1 | 1 |
| **Iš viso:** |  **8** (su sunkia negalia) |  **7** (su sunkia negalia) |

 **2016 metais dienos socialinės globos paslaugą gavo 8 paslaugos gavėjai.** Asmenys už socialinę globą moka pagal 2006 m. birželio 14 d. Lietuvos Respublikos Vyriausybės patvirtintą mokėjimo už socialines paslaugas tvarkos aprašą bei *2015 m. kovo 30 d.* patvirtinta Šalčininkų rajono savivaldybės tarybos tvarkos aprašą. Šalčininkų r. savivaldybės administracijos direktoriaus *2012 m. birželio 15 d.* sprendimu vienas gavėjas yra atleistas nuo mokesčio už dienos socialinės globos paslaugą.Už dienos socialinės globos teikiamas paslaugas gautas paslaugų gavėjų mokestis sudarė **2266,24 Eur.**

  **III. KITOS PASLAUGOS**

**1**. **Rajono neįgaliųjų, senyvo amžiaus bei kitų asmenų aprūpinimas techninės pagalbos priemonėmis (toliau – TPP).**

2016 metais gauti **287** Šalčininkų rajono gyventojų prašymai techninės pagalbos priemonėms įsigyti.

 Gyventojų aprūpinimas techninės pagalbos priemonėmis tiesiogiai priklauso nuo Techninės pagalbos neįgaliesiems centro Vilniaus skyriaus, kadangi visos techninės pagalbos priemonės gaunamos iš Vilniaus skyriaus momentinių likučių pagal pateiktą vardinę paraišką. Dauguma techninės pagalbos priemonių yra kompensuojamos valstybės lėšomis, išskyrus funkcines lovas ir elektrinius vežimėlius, kuriems taikomas dalinis mokestis (klientas sumoka dalinę įmoką už norimą naudoti TPP). Asmuo, sutikęs įsigyti Centro siūlomą naktipuodžio kėdutę, gautą iš TPNC išskyrus gautą paramos būdu, ar vaikštynę su staliuku, sumoka į TPNC atsiskaitomąją sąskaitą: 6 Eur įmoką už naktipuodžio kėdutę ir 9 Eur įmoką už vaikštynę su staliuku.

 Techninės pagalbos priemones būtina grąžinti gavėjui mirus arba jeigu jos tampa nebereikalingos ar asmens nenaudojamos.

Per **2016 m.** Šalčininkų socialinių paslaugų centre buvo sudaryta:

* **271** asmens aprūpinimo TPP sutarčių: 229 *Vilniaus TPP,* 17 *Centro TPP ir 25 TPP nuomos;*

***Iš viso buvo aprūpinti 277 asmenys, išduota 333 vnt., TPP (suma –24 269, 08 Eur.)***

***Techninės pagalbos priemonių skyrimo statistika per 2014-2016 m.*** *6 lentelė*

|  |  |  |  |
| --- | --- | --- | --- |
|  | **2014 m.** | **2015 m.**  | **2016 m.**  |
| Gauta prašymų | 233 | 302 | 287 |
| Skirta: asmenų skaičius / techninės pagalbos priemonių skaičius (vnt) | 229 / 337 | 262 / 436 | 277 / 333 |

Palyginus paskutiniųjų metų duomenis (žr. 4 pav.) galima teigti, kad 2016 m. besikreipiančių asmenų dėl TPP (techninės pagalbos priemonės) skaičius padidėjo, o išduotų techninės pagalbos priemonių skaičius sumažėjo. Tai galima paaiškinti tuo, kad nuo vasaros pradžios dalies prašomų TPP nebuvo gauta iš TPN centro. Priemonės pradėtos gauti dalimis (pagal rūšis) tik lapkričio mėn.

  *4 pav.*



***Išduotos TPP pagal rūšis***  *7 lentelė*

|  |  |  |
| --- | --- | --- |
| **Eil.****Nr.** | **TPP pavadinimas** | **Kiekis (vnt.)** |
| 1. | Pažastinis ramentas | 72 |
| 2. | Vežimėlis (universalus, lauko, palydovo valdomas ir aktyvaus tipo vež.) | 66 |
| 3. | Naktipuodžio kėdutė | 55 |
| 4. | Alkūninis ramentas | 39 |
| 5. | Vaikštynės su ratukais ir staliuku | 28 |
| 6. | Automatiškai reguliuojama lova | 22 |
| 7. | Čiužinys praguloms išvengti | 17 |
| 8. | Vaikščiojimo lazdelė (medinė ir metalinė) | 11 |
| 9. | Tualeto paaukštinimas | 9 |
| 10. | Dušo kėdė | 4 |
| 11. | Vonios suoliukas | 2 |
| 12. | Vaikščiojimo rėmas  | 2 |
| 13. | Lovos staliukas | 2 |
| 14 | Pasėstas | 2 |
| 15. | Trikoje lazda su 3 ar daugiau kojelių. | 1 |
| 16.  | Vonios lenta | 1 |
| **Iš viso:** |  **333 vnt.** |

 **Per 2016 m. rajono gyventojai grąžino 204 vnt. TPP.**

 TPP dažniausiai grąžina patys asmenys, kurie kreipėsi dėl TPP, arba jų artimieji, kai techninės pagalbos priemonės tampa nebereikalingos, asmens nenaudojamos ar gavėjui mirus.

Kiekvieną ketvirtį pateikiame ataskaitą apie aprūpinimą TPP (informaciją apie asmenis, įsigijusius techninės pagalbos priemones, grąžintas techninės pagalbos priemones bei jų poreikį) Techninės pagalbos neįgaliesiems centrui prie SADM ir TPP poreikį ateinantiems metams.

**2. Klientų lankomumas**

Nuo 1999 m. Šalčininkų socialinių paslaugų centre užsiregistravo **1004** rajonopensinio amžiaus, neįgalieji bei kt. grupių atstovai.

2016 m.Šalčininkų socialinių paslaugų centrą paslaugų gavėjai aplankė **2702** kartus. Vidutiniškai per mėnesį įvairias paslaugas gauna **225** (kartus)neįgaliųjų, senyvo amžiaus bei kitų socialinių grupių atstovai.

Palyginę klientų lankomumą 2014 m., 2015 m. ir 2016 m., galime pastebėti, jog klientų lankomumas padidėjo. Galima daryti išvadą, kad aplankantys Centrą klientai - tai motyvuoti klientai, gaunantys laiku tikslinę pagalbą (žr. 6 pav.).

 ***Klientų lankomumas lyginant 2014-2016 m. duomenis***

*6 pav.*

**3. Šalčininkų socialinių paslaugų centras bendradarbiauja su:**

* Šalčininkų rajono seniūnijomis. Kartu su seniūnais ir socialiniais darbuotojais sprendžia klausimus dėl pagalbos į namus, dienos socialinės globos asmens namuose paslaugų teikimo, transporto paslaugos suteikimo ir kitus klausimus;
* Šalčininkų darbo birža. Centras informuoja neįgaliuosius apie galimybę registruotis Darbo biržoje. Dalyvauja įvairiuose projektuose;
* Šalčininkų rajono nevyriausybinėmis neįgaliųjų organizacijomis (LASS Šalčininkų filialas, Šalčininkų rajono neįgaliųjų draugija, LSIŽG bendrija, LSPŽG bendrijos Šalčininkų skyrius). Centras teikia transporto paslaugas šioms organizacijoms ir padeda kitais klausimais;
* Šalčininkų ir Eišiškių pirminės sveikatos priežiūros centrais;
* Lenkijos Respublikos nevyriausybinėmis organizacijomis, Rišardu Pieniarskiu (Gniezno);
* Dėl TPP gavimo su Techninės pagalbos neįgaliesiems centru prie SADM;
* Šalčininkų rajono savivaldybės administracijos Socialinės paramos ir sveikatos apsaugos skyriaus specialistais;
* TTP remonto klausimais su AB „Puntukas“;
* Vilniaus socialines paramos centru.

 **IV. ŽMOGIŠKIEJI IŠTEKLIAI**

##

##  Centre dirba 29 darbuotojai (22,35 etatų):

* 1 etatas – direktorius;
* 1 etatas – vyr. buhalteris;
* 2 etatai – socialiniai darbuotojai;
* 14,75 etatų ( 19 darbuotojų) – socialinio darbuotojo padėjėjai;
* 1 etatas – vairuotojas;
* 0,5 etato – valytoja;
* 0,5 etato – kirpėja;
* 0,6 etato – slaugytoja*s* ( finansavimas iš ES projekto „Integrali pagalba asmens namuose Šalčininkų rajono savivaldybės gyventojams“);
* 1,0 etatas – slaugytojo padėjėjas ( finansavimas iš ES projekto „Integrali pagalba asmens namuose Šalčininkų rajono savivaldybės gyventojams“).

 **Viešųjų darbų ir kt. programų vykdymas**

 Nuo 2007 m. Centre pagal įdarbinimo subsidijuojant organizavimo ir finansavimo sutartį su darbo birža dirba socialinio darbuotojo padėjėju 1 neįgalus asmuo (0,5 et.).

 2016 m. pagal įdarbinimo subsidijuojant įgyvendinimo ir finansavimo sutartį įdarbintas 1 socialinio darbuotojo padėjėjas.

 2016 m. pagal Darbo biržos trišalę mokymo 2016-09-07 sutartį Nr. NS/TMS/3-4 apmokytas vienas slaugytojo padėjėjas (projektinei veiklai).

 2016 m. pagal Darbo biržos trišalę mokymo 2016-09-15 sutartį Nr. VABR/TMS/3-12 apmokytas vienas socialinio darbuotojo padėjėjas.

 2016 m. pagal Darbo biržos trišalę mokymo 2016-11-03 sutartį Nr. NS/TMS/3-4 apmokytas vienas slaugytojo padėjėjas (projektinei veiklai).

 **V. PROJEKTINĖ VEIKLA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
|  |
|  2016 m. rugsėjo 19 d. Šalčininkų socialinių paslaugų centras ir Europos socialinio fondo agentūra pasirašė projekto „Integrali pagalba asmens namuose Šalčininkų rajono savivaldybės gyventojams” finansavimo ir administravimo sutartį (Nr. 08.4.1-ESFA-V-418-04-0007).Projektas finansuojamas Europos socialinio fondo lėšomis pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.1-ESFA-V-418 „Integrali pagalba į namus“. Projekto vykdytojui projektui įgyvendinti  skiriama  156 000,00 Eur. Projekto tikslas – suteikti integralią pagalbą (socialinę globą ir slaugą) neįgaliems darbingo amžiaus ir senyvo amžiaus asmenims bei konsultacinę pagalbą jų šeimų nariams. Projekto trukmė - 36 mėnesiai. Integralią pagalbą planuojama teiki 20 neįgalių ir senyvo amžiaus asmenų su sunkia negalia (nustatytas specialusis nuolatinės slaugos poreikis), gyvenanąčių Šalčininkų, Gerviškių, Eišiškių ir Butrimonių seniūnijose. Integralios pagalbos paslaugas gavėjams planuojama teikti nuo 2017 m. sausio mėnesio.  Projekto vykdymo metu bus suformuotos 2 mobilios komandos, kuriose dirbs 12 darbuotojų, iš jų; slaugytojų –1 asmuo, slaugytojo padėjėjų – 5 asmenys, socialinio darbuotojo padėjėjų – 5 asmenys, socialinis darbuotojas – 1 asmuo. 8 Šalčininkų socialinio darbuotojo padėjėjai dalyvaus slaugytojo padėjėjo mokymuose ir, gavę slaugytojo padėjėjo pažymėjimą, dirbs kaip universalūs darbuotojai, teikiantys ir socialines, ir slaugos paslaugas.  Projekto metu bus įsigyta 1 transporto priemonė, skirta mobiliųjų komandų darbo organizavimui, asmeninės apsaugos ir higienos priemonės, čiužinys – vonia, tvirtinama lovoje, vartymo paklodė, perkėlimo diržai, perkėlimo lentos, ir kitos techninės pagalbos priemonės skirtos integralios pagalbos teikimui. Asmenims, prižiūrintiems artimuosius namuose, bus teikiamos individualios konsultacijos  siekiant suteikti jiems reikalingų žinių, įgūdžių senyvo amžiaus ir neįgalių asmenų priežiūros bei slaugos srityse. Projekto veiklomis taip pat bus skatinama neformali pagalba, įtraukiant į integralios pagalbos teikimo procesą savanorius ir bendruomenės narius. |
|  **VI. ŠSPC FINANSAVIMO ŠALTINIAI**ŠSPC finansavimo šaltiniai: * valstybės biudžeto lėšos;
* savivaldybės biudžeto lėšos;
* paslaugų gavėjų mokestis (specialiosios lėšos);
* kitos teisėtai gautos lėšos;
* ES fondo lėšos.

Atlikta analizė rodo, kad 2016 metais ŠSPC finansavimą sudarė **193,9 tūkst. Eur,** iš jų: *8 lentelė*

|  |  |  |
| --- | --- | --- |
| **Eil. Nr.** | **Finansavimo šaltinis ir paskirtis** | ***Suma (tūkst. Eur)*** |
| **1.** | **Savivaldybės biudžeto lėšos** | **119910,77** |
| **2.** | Darbo biržos finansavimas | 3332,64 |
| **3.** | Specialios lėšos |  12493,80  |
| **4.** | Lėšos dienos socialinei globai asmens namuose ( Valst. lėšos ) | 10979,88 |
| **5.** | Valstybės biudžeto lėšos | 474,00 |
| **6.** | Europos Sąjungos fondo lėšos pagal projektą „Integrali pagalba asmens namuose Šalčininkų rajono savivaldybės gyventojams“ | 46800,00 |
|  | **Iš viso** | **193991,09** |

   **Lėšos, gautos iš paslaugų gavėjų už suteiktas paslaugas (spec. lėšos)***9 lentelė*

|  |  |  |  |
| --- | --- | --- | --- |
| **Socialinių paslaugų pavadinimas** | **Specialiosios programos lėšos (tūkst. Lt/Eur)** **2014 m.** | **Specialiosios programos lėšos (tūkst. Eur)****2015 m.** | **Specialiosios programos lėšos (tūkst. Eur)****2016 m.** |
| **Dienos socialinė globa**  | **5,3 (1,5)** | **1,6** | **2,3** |
| **Pagalba į namus** | **11,5 (3,4)** |  **4,3** | **5,1** |
| **Bendrosios paslaugos: skalbimas, maudymas, kirpimas**  | **5,6 (1,6)** | **2,0** | **2,0** |
| **Techninės pagalbos priemonių nuoma** | **-** | **-** | **0,1** |
| **Transporto paslaugos** | **9,5 (2,8)** | **1,5** | **3,0** |
| **Iš viso** | **32,0 (9,3)** | **9,4** | **12,5** |

 Valstybės biudžeto lėšų dotacija ir paslaugų gavėjų mokestis už įvairias paslaugas padidino ŠSPC biudžetą, pagerino socialinių paslaugų prieinamumą bei jų kokybę.  **VII**. **KVALIFIKACIJOS KĖLIMAS****Direktorius:*** + 2016 m. balandžio 24-29 d. dalyvavimas 12 val. tarptautiniame kvalifikacijos kėlimo seminare Vengrijoje „Vengrijos socialinių paslaugų institucijų patirtis“.

 **Vyr. buhalterė:** * 2016-01-26 8 ak. val. seminaras „Finansinių ataskaitų rinkinio už 2015 metus parengimas ir jų duomenų pateikimas į VSAKIS“;
* 2016-04-01 6 ak.val. seminaras „Projektų apskaita pagal VSAFAS“;
* 2016-05-27 seminaras „Viešųjų pirkimų vykdymo aktualijos ir iššūkiai 2016 m.“;
* 2016-11-25 8 val. seminaras „Darbo užmokėsčio apskaičiavimas ir apskaita“.

 **Socialiniai darbuotojai :**

|  |
| --- |
| * Dalyvavimas mokymuose „Psichologinių žinių gilinimas socialiniame darbe, dirbant su senyvo amžiaus žmonėmis“, kurie vyko balandžio 14,19 ir 22 d. (24 a.k.val.);
* Dalyvavimas pirmosios pagalbos ir higienos įgūdžių mokymuose;
* 2016 m. lapkričio 8 d. dalyvavimas kvalifikacijos kėlimo kursuose ,,Viešųjų pirkimų vykdymas pradedantiesiems 2016 m.‘‘;
* 2016 m. lapkričio 29 d. dalyvavimas kvalifikacijos kėlimo kursuose ,,Archivinių dokumentų tvarkymas ir apskaita 2016 metais, aktualūs reikalavimai ir jų praktinis taikymas‘‘.

 **Socialinio darbuotojo padėjėjai:*** Nuo 2016 m. balandžio 14,19,22 d. dalyvavimas mokymuose „Psichologinių žinių gilinimas socialiniame darbe, dirbant su senyvo amžiaus asmenimis ir jų šeimomis“ ( dalyvavo **19** darbuotojų, teorinio mokymo - 10 ak. val., praktinio mokymo – 14 akad. val.);
* 2016-10-05 6 ak. val. Privalomojo higienos įgūdžių programa, skirtą paslaugas teikiantiems darbuotojams ( dalyvavo **21** darbuotojas);
* 2016-10-10 8 ak. val. Privalomojo pirmosios pagalbos mokymo programa ( dalyvavo **21** darbuotojas).

  |
|  **VIII. DARBO ORGANIZAVIMAS** 2016 m. vieną kartą per mėnesį buvo organizuojami darbuotojų pasitarimai, kuriuose buvo aptariami darbo rezultatai, metiniai ir ketvirčių darbo planai bei ataskaitos, veiklos vykdymo, organizaciniai, ūkiniai, finansiniai ir kiti klausimai. Iš viso parengta:276 įsakymai dėl socialinių paslaugų teikimo, nutraukimo, tęstinumo ir kitais personalo valdymo klausimais. Gauta ir išsiųsta 173 įvairaus pobūdžio raštų. Pasirašyta 23 sutartys su tiekėjais bei sutartys socialinių paslaugų teikimo klausimais.Atlikti 42 mažos vertės pirkimai. Rugsėjo mėnesį organizuotas Lietuvos socialinių darbuotojų dienos minėjimas. Šventų Kalėdų proga organizuotas šventinis susitikimas su darbuotojais. Direktorė Lilija Kristina Kolendo |

  |

 |
|  |
|  |

**ŠALČININKŲ SOCIALINIŲ PASLAUGŲ CENTRAS**

 ŠSPC veikia nuo 1999 metų, įsteigtas Šalčininkų rajono savivaldybės tarybos 1998-11-27 sprendimu Nr. 284. Įstaiga savo veiklą pradėjo kaip rajono savivaldybės Dienos centras neįgaliesiems. Pirmas biudžetas sudarė 44 000 Lt (6 etatai). Tuo metu centre buvo teikiamos socialinės, medicininės ir kultūrinės paslaugos neįgaliesiems asmenims, kurių tikslas buvo įtraukti žmones su negalia į visuomeninį gyvenimą ir organizuoti žmonių su negalia užimtumą.

Nuo 2004 metų įstaiga pradėjo veikti kaip Šalčininkų socialinių paslaugų centras, kuris teikia bendrąsias, specialiąsias ir kitas socialines paslaugas rajono gyventojams.

**Centro tikslas** - organizuoti ir teikti kokybiškas socialines paslaugas neįgaliesiems, pagyvenusiems ir kitoms socialinėms žmonių grupėms, sudarant sąlygas jiems ir jų šeimoms ugdyti ir stiprinti gebėjimus ir galimybes savarankiškai spręsti savo socialines problemas, rūpintis savo sveikata, palaikyti socialinius ryšius su visuomene.

**Centro vizija** – būti modernia, aukštos kompetencijos, atvira bendruomenei įstaiga, teikiančia kokybiškas socialines paslaugas įvairioms socialinėms grupėms, siekiančia padėti paslaugų gavėjams pasirūpinti savimi ir integruotis į visuomenę.

**Centro** **misija** – teikti socialines paslaugas tiems Šalčininkų rajono gyventojams, kurie negali savarankiškai rūpintis savo asmeniniu (šeimos) gyvenimu ir kuriems būtina pagalba, tenkinant jų būtinuosius poreikius bei sprendžiant socialines problemas.

 1 *lentelė*

|  |
| --- |
| **Centro paslaugos** |
| **Bendrosios socialinės paslaugos** | **Specialiosios** **socialinės paslaugos** | **Kitos paslaugos** |
| **1. Informavimo;****2. Konsultavimo;****3. Tarpininkavimo ir atstovavimo;****4. Transporto organizavimo;** **5. Sociokultūrinės;** **6. Aprūpinimo būtiniausiais drabužiais ir avalyne;** **7. Asmens higienos ir priežiūros.**  | **1. *Socialinė priežiūra.*****1.1. Pagalba į namus;** **1.2. Socialinių įgūdžių ugdymas ir palaikymas.****2. *Socialinė globa*** **2.1. Dienos socialinė globa asmens namuose**Licencija Nr. L000000091 socialinei globai teikti, gauta 2014-05-26 **2.2. Dienos socialinė globa ir slauga (integrali pagalba) asmens namuose**Įstaigos asmens sveikatos priežiūros licencija Nr. 3835 gauta 2016-11-28 | **1. Rajono gyventojų aprūpinimas techninės pagalbos priemonėmis.** |

**Pagrindiniai paslaugų gavėjai:**

* Suaugę asmenys su negalia ir jų šeimos;
* Senyvo amžiaus asmenys ir jų šeimos;
* Vaikai su negalia ir jų šeimos;
* Kiti asmenys ir šeimos (laikinai dėl ligos ar kitų priežasčių savarankiškumo netekę asmenys).

**I. BENDRŲJŲ SOCIALINIŲ PASLAUGŲ TEIKIMAS**

 **Bendrųjų socialinių paslaugų tikslas** – ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvautivisuomenės gyvenime**.**

1. **Informavimas. Konsultavimas. Bendravimas**

2016 m.reikalinga informacija asmenims įvairiais socialinės pagalbos klausimais suteikta **296** kartus(apie Centro teikiamas socialines paslaugas, jų teikimo tvarką bei kainas ir kt.). Informacija buvo teikiama telefonu ir asmeniškai.

 Kartu su klientais analizuotos probleminės situacijos ir ieškota sprendimo būdų (pagalbos į namus bei dienos socialinės globos asmens namuose paslaugų teikimo klausimais, aprūpinimas laiku reikalingomis techninės pagalbos priemonėmis, kirpėjo paslaugų teikimas neįgaliojo asmens namuose, sukuriamos specialios maudymosi sąlygos atsižvelgiant į asmens fizines galimybes (judėti, stovėti, sėdėti) besimaudant, labdaros teikimas esant sunkiai materialinei padėčiai ir kt.).

 Informacija apie Centro teikiamas paslaugas buvo platinama dalinant lankytojams lankstinukus, rašant straipsnius apie Centro veiklą paskelbiant svarbiausią informaciją savivaldybės ir Centro tinklalapyje, bendradarbiaujant su rajono seniūnijomis.

 Socialiniai darbuotojai nemažai laiko skiria ***bendravimui****.* Ypač dažnai pabendrauti ateina vieniši, su sunkia fizine arba psichine negalia žmonės. Socialiniai darbuotojai stengiasi visus išklausyti, įsigilinti į kiekvieno žmogaus problemą ar jam rūpimą klausimą. Jei reikia, pataria ir nukreipia pas kitus specialistus. Mūsų klientams dažnai trūksta paprasto žmogiško bendravimo, supratingumo šeimoje. Šį poreikį jie gali patenkinti bendraudami su mūsų socialiniais darbuotojais. Klientų pageidavimu pokalbiai vyksta prie arbatos/kavos puodelio, kas sukuria neformalią aplinką, kurioje klientas gali jaustis laisvai, nesuvaržytas formalios institucinės atmosferos.

 **2. Tarpininkavimas ir atstovavimas**

 Tarpininkavimo paslauga daugiausia buvo teikiama pagalbos į namus paslaugos gavėjams sprendžiant įvairias asmens (šeimos) problemas: tvarkant dokumentus, užrašant pas specialistus, lydint į įvairias gydymo įstaigas ir kt.

1. **Transporto paslaugų organizavimas**

Transporto paslaugos buvo teikiamos neįgaliesiems, senyvo amžiaus asmenims, turintiems sunkumų naudotis viešuoju arba privačiu transportu dėl sveikatos sutrikimų ar materialinių problemų.

 Centro transportu galima buvo nuvykti į reabilitacinius centrus, ligonines, sanatorijas ir kt. Socialiniai darbuotojai transportu išvykdavo į rajono seniūnijas aplankyti pagalbos į namus paslaugos gavėjus (virš 100 asm.) bei naudojo jį Centro darbo reikalams. Transportu taip pat naudojosi rajono neįgaliųjų organizacijos, neįgaliųjų biudžetinės organizacijos, seniūnijos bei Šalčininkų rajono savivaldybės administracijos Socialinės paramos ir sveikatos apsaugos skyrius.

 ***2016 m. užregistruota 200 pareiškėjų prašymų bei 252 transporto išvykimai:***

2*lentelė*

|  |  |  |
| --- | --- | --- |
| **Eil. Nr.** | **Paslaugos gavėjas** | **Išvykimų skaičius** |
| 1. | Pagal raštišką asmens prašymą / tarpininkaujant seniūnijoms | 95 |
| 2. | Šalčininkų SPC darbo reikalais (pas pagalbos į namus gavėjus, dėl TTP įsigijimo, išvykos ir ekskursijos). | 83 |
| 3. | Kitos biudžetinės įstaigos ar organizacijos | 52 |
| 4. | Rajono neįgaliųjų nevyriausybinės organizacijos | 22 |
| **Iš viso:** | **252 išvykimai** |

2016 m. padaugėjo transporto paslaugų užsakymų iš rajono neįgaliųjų ir pensininkų. Tarpininkaujant seniūnijoms padaugėjo transporto paslaugų užsakymų iš socialinės rizikos šeimų, nuvežant vaikus į rajono ir Vilniaus miesto gydymo ir reabilitacijos įstaigas. Tarpininkaujant seniūnijoms jos buvo suteiktos nemokamai.

 *1 pav.*

Už transporto paslaugas gavėjai moka pagal Šalčininkų rajono savivaldybės tarybos 2016 m. gegužės 26 d. sprendimą T-466 „Dėl Šalčininkų socialinių paslaugų centro bendrųjų ir specialiųjų socialinių paslaugų kainų nustatymo“:

* Asmenims su negalia, daugiavaikėms ir socialinės rizikos šeimoms, pensinio amžiaus asmenims – 1 km/ 0,15 €);
* Rajono neįgaliųjų ir pagyvenusių asmenų, nevyriausybinėms organizacijoms – 1 km/ 0,25 €);
* Kitoms rajono nevyriausybinėms organizacijoms ir biudžetinėms įstaigoms – 1 km/ 0,35 €).
* Šalčininkų miesto ribose (iki 10 km) – 3,00 Eur.
* Techninės pagalbos priemonių pristatymas į kliento namus – 1 km/ 0,15 €; Transporto paslaugos buvo teikiamos nemokamai:
* Gavėjo (šeimos) pajamoms esant mažesnėms nei 2VRP (204 € ).
* Tarpininkaujant seniūnijoms.

 Transportu taip pat naudojosi įstaigos socialiniai darbuotojai:

* Lankydami paslaugų gavėjus namuose;
* Tikrindami teikiamas paslaugas;
* Aprūpindami rajono neįgaliuosius bei pensinio amžiaus asmenis techninės pagalbos priemonėmis;
* Kitais nenumatytais atvejais.

 **4. Sociokultūrinės paslaugos**

 *Sociokultūrinių paslaugų organizavimas* - laisvalaikio organizavimo paslaugos, teikiamos siekiant išvengti socialinių problemų (prevenciniais tikslais), mažinant socialinę atskirtį, aktyvinant bendruomenę ir kurias teikiant asmenys (šeimos) gali bendrauti, užsiimti mėgstama veikla.

Centre susiformavo teatro mėgėjų grupė, kuri aktyviai lanko teatrus. Atsižvelgiant į klientų poreikius, 2016 m. kovo 23 d. organizuota išvyka į Lietuvos nacionalinį operos ir baleto teatrą, į **baletą „Gulbių ežeras“**.

Rugsėjo 9 d. Centro lankytojų iniciatyva buvo organizuota ekskursija į Jašiūnų dvaro sodybos rūmus. Lankytojai apžiūrėjo įkurto muziejaus eksponatus ir konferencijų sales. Susipažino su dvaro istorija.

Iš viso sockultūrinėje veikloje dalyvavo apie 60 asmenų.

 **5. Asmeninės higienos ir priežiūros paslaugų organizavimas**

Asmenys, kurie dėl nepakankamų pajamų ar skurdo negalėjo pasirūpinti savo higiena, pasinaudojo **skalbimo ir maudymosi** paslaugomis. Asmuo, pageidaujantis gauti šias paslaugas, privalo užsiregistruoti Šalčininkų socialinių paslaugų centre. Asmuo gali pasirinkti maudymosi formą: maudymasis vonioje ar duše. Paslaugų gavėjas, norėdamas pasinaudoti skalbimo paslauga, turi atnešti savo skalbimo miltelius.

 Asmens higienos ir priežiūros paslaugas gauna nuolatiniai nepasiturintieji Centro klientai.

***2016 m. suteiktos asmeninės higienos ir priežiūros paslaugos ir jų gavėjų skaičius***

*3**lentelė*

|  |  |  |
| --- | --- | --- |
| **Eil. Nr.** | **Asmeninės higienos ir priežiūros paslaugos** | **2016** |
| Paslaugų gavėjai | Kartai |
| **1.** | Maudymasis | 17 | 28 |
| **2.** | Skalbimo paslaugos | 36 | 72 |
| **3.** | *Kirpimo paslaugos* | X | 930 |
|  **Iš viso** | **x** | **1030** |

**Kirpimo** paslauga yra labai populiari tarp Centro klientų. Pagal poreikį asmenims su DSPL (didelis specialiųjų poreikių lygis) kirpimo paslauga yra teikiama kliento namuose.

 **6. Aprūpinimas būtiniausiais drabužiais ir avalyne**

Tai būtiniausių drabužių, avalynės ir kitų reikmenų Centro socialinių paslaugų gavėjams teikimas. Pagalbą Centrui suteikė Vilniaus Caritas, kuris skyrė padėvėtų drabužių suaugusiems asmenims.

 Padėvėtais drabužiais ir avalyne buvo aprūpinti rajono asmenys: neįgalieji, senyvo pensinio amžiaus, socialinės  rizikos  suaugusieji asmenys bei socialinės  rizikos šeimos – 118kartų.

**II. SPECIALIŲJŲ SOCIALINIŲ PASLAUGŲ TEIKIMAS**

Specialiųjų socialinių paslaugų tikslas – grąžinti asmens (šeimos) gebėjimus pasirūpinti savimi ir integruotis į visuomenę ar tenkinti asmens gyvybinius poreikius teikiant kompleksinę pagalbą.

1. **Pagalbos į namus paslaugos**

Šalčininkų socialinių paslaugų centras nuo 2005 m. organizuoja ir teikia socialinės priežiūros paslaugas - pagalbą į namus, kuria siekiama sudaryti sąlygas senyvo amžiaus asmenims ir neįgaliesiems ar laikinai dėl kitų priežasčių praradusiems savarankiškumą žmonėms kuo ilgiau gyventi savo namuose, šeimoje, savarankiškai tvarkyti savo buitį, o asmenims su negalia – užtikrinant saugią ir sveiką aplinką, žmogaus orumą atitinkančią pagalbą – suderinti asmens sveikatos priežiūrą, padedančią kompensuoti prarastą savarankiškumą bei gebėjimus palaikyti socialinius ryšius su šeima ir visuomene.

Pagalba į namus teikiama, nustačius asmens (šeimos) poreikį šiai pagalbai, priėmus sprendimą asmeniui (šeimai) skirti pagalbą į namus ir pasirašius pagalbos į namus teikimo ir mokėjimo už ją sutartį.

Pagalba į namus teikiama asmens namuose iki 10 val. per savaitę. Pagalbos į namus paslaugos organizuojamos ir teikiamos 12 Šalčininkų rajono seniūnijų. Šias paslaugas teikia 19 socialinių darbuotojų padėjėjų (15,25 et.).

Vienam socialinio darbuotojo padėjėjui, priklausomai nuo aplinkybių (seniūnijos dydis, atstumas tarp gavėjų, asmens savarankiškumas, artimųjų galimybės suteikti pagalbą), vidutiniškai tenka **6** paslaugos gavėjai.

2016 m. pagalbos į namus paslaugos buvo suteiktos 101 asmenims (iš jų 13 naujų paslaugos gavėjų).

 ***Pagalbos į namus paslaugos gavėjai 2016 m. pagal seniūnijas***

 *4 lentelė*

|  |  |
| --- | --- |
| **Seniūnijos pavadinimas** | **Maksimalus paslaugos gavėjų skaičius** |
| **Akmenynės** | 5 |
| **Butrimonių** | 9 |
| **Baltosios Vokės** | 10 |
| **Dainavos** | 7 |
| **Dieveniškių** | 12 |
| **Eišiškių** | 17 |
| **Gerviškių**  | 2 |
| **Kalesninkų** | 10 |
| **Pabarės** | 8 |
| **Poškonių** | 3 |
| **Šalčininkų** | 14 |
| **Turgelių** | 4 |
| **Iš viso:** | **101** |

 Poreikis pagalbai į namus dėl visuomenės senėjimo tendencijų nuolat auga, tačiau dėl įvairių priežasčių ne visi norintys gali ja pasinaudoti. Bendradarbiaujant su seniūnijomis pastebima ryški kliūtis norint gauti pagalbą - tai asmens nenoras mokėti už paslaugas. Socialinės paslaugos yra teikiamos nemokamai, jei asmens pajamos yra mažesnes už 2 VRP dydį. Tiems asmenims, kurių pajamos yra didesnės už 2 VRP dydį, už paslaugas reikia mokėti pagal Lietuvos Respublikos Vyriausybės nustatytą tvarką beiŠalčininkų rajono savivaldybės tarybos 2015 m. kovo 30 d*.* sprendimą Nr. T-1380 „Dėl mokėjimo už socialines paslaugas Šalčininkų rajono savivaldybėje tvarkos aprašo patvirtinimo“.

 Vadovaujantis šiuo Šalčininkų rajono savivaldybės tarybos sprendimu, vieniši senyvo amžiaus ir/ar neįgalūs pagalbos į namus paslaugos gavėjai, kurių pajamos neviršija 2,5 VRP dydžio, buvo atleisti nuo mokesčio mokėjimo.

Šalčininkų rajono savivaldybės tarybos 2016 m. gegužės 26 d. sprendimu Nr. T-466 ,,Dėl Šalčininkų socialinių paslaugų centro bendrųjų ir specialiųjų socialinų paslaugų kainų nustatymo” nustatyta pagalbos į namus 1 val. paslaugos kaina – ***3,08 Eur***.

 Už pagalbos į namus teikiamas paslaugas 2016 metais įplaukos sudarė – **5 126,08 Eur.** Už paslaugas vidutiniškai mokėjo 34 paslaugos gavėjai (vidutiniškai iš 91 gavėjų).

 **Pagalbos į namus gavėjų ir paslaugų suteikimo skaičius per 2014 - 2016 m.**

  *2 pav.*

 Palyginti su 2015 metais, teikiamų paslaugų skaičius 2016 m. padidėjo **14,43 proc.,** opaslaugų gavėjų skaičiussumažėjo **3,8 proc.** dėl gavėjų mirties. Poreikis pagalbai į namus dėl visuomenės senėjimo tendencijų nuolat auga, tačiau dėl įvairių priežasčių ne visi norintys gali ja pasinaudoti. Bendradarbiaujant su seniūnijomis pastebima ryški kliūtis norint gauti pagalbą - tai asmens nenoras mokėti už paslaugas.

 ***Pagalbos į namus paslaugų, suteiktų per 2016 m., ataskaita***

*3 pav.*

 Iš visų išvardintų šioje diagramoje paslaugų daugiausiai 2016 m. buvo teikiamos (skliausteliuose nurodyta kiek kartų per metus buvo teikiama paslauga):

* + *Pagalba buityje (55 proc):* buto tvarkymas (12 316), indų plovimas (2 565), lovos klojimas ir patalynės keitimas (777), skalbimas rankomis ir kt. (1223);
	+ *Ūkio darbai (21 proc):* kuro įsigijimo organizavimas (2 296), krosnies iškūrenimas (607), krosnies pakuro išvalymas ir pelenų išnešimas (566), vandens atnešimas (2 471), sniego nukasimas ir kt. (189), sodo darbų organizavimas (126);
	+ *Maitinimo organizavimas (18 proc):* maisto produktų pirkimas (2 551), pagalba ruošiant maistą, pagaminto maisto pašildymas ir kt. (2 746);
	+ *Sveikatos priežiūros organizavimas (3 proc):* medikamentų išrašymo organizavimas (218), medikamentų pirkimas artimiausioje vaistinėje (506), asmens palydėjimas į gydymo įstaigą (119) ir kt.. ;
	+ *Pagalba rūpinantis asmens higiena ir priežiūra (2 proc):* pagalba maudantis (215), pagalba rengiantis ir šukuojantis (376), ir kt (171);
* *Kitos paslaugos (1 proc):* mokesčių apmokėjimas (300), dokumentų ir korespondencijos tvarkymas (22), transporto paslaugos organizavimas (30), asmens palydėjimas į/iš įvairias įstaigas ir kt. (45).

Teikdami pagalbos į namus paslaugas matome, kad žmonėms labai trūksta bendravimo, dėmesio. Žmonės dažnai jaučia diskomfortą, kai kalbama apie asmens higienos paslaugos organizavimą. Klientai atsisako naudotis šia paslauga, nes nenori prileisti kitų į privačią erdvę, bet patys irgi negali pasirūpinti savo asmens higiena.

Kartais pasitaiko sunkumų su giminaičiais, nes jiems atrodo, kad vien tik valstybės institucijos turi rūpintis neįgaliuoju. Patys neprisiima atsakomybės už savo tėvų ar senelių gerovę. Centras dažnai siekia abipusio susitarimo su šeimos nariais ir stengiasi juos įtraukti į pagalbos teikimo procesą.

 Nusiskundimų dėl pagalbos į namus teikimo gaunama labai mažai. Nesusipratimų kyla tada, kai paslaugų gavėjai nori, kad socialinių darbuotojų padėjėjai atliktų tuos darbus, dėl kurių nebuvo sutarta sutartyje.

 Centro administracija ir atsakingas socialinis darbuotojas nuolat tikrina socialinių darbuotojų darbą.

 Centre vyksta ir vidinis darbas su socialinio darbuotojo padėjėjais: susirinkimų metu aptariami veiklos rezultatai, aptariamos įvairios kylančios problemos bei jų sprendimo būdai.

 **2. Dienos socialinė globa asmens namuose**

Remiantis Šalčininkų rajono savivaldybės tarybos 2012 m. kovo 21 d. sprendimu Nr. T-379 nuo 2012 m. gegužės mėn. pradėta teikti dienos socialinė globa asmens namuose.

 Dienos socialinė globa asmens namuose (toliau – socialinė globa) - visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose.

 Socialinės globos trukmė nustatoma individualiai vertinant poreikį, atsižvelgiant į asmens sveikatos būklę, socialinį ir fizinį savarankiškumą, gyvenimo ir buities sąlygas.

 Socialinės globos paslaugos gavėjai - senatvės pensijos amžių sukakę asmenys su sunkia negalia, suaugę asmenys su sunkia negalia.

 Dienos socialinės globos asmens namuose paslaugos kaina 3,70 Eur/val. patvirtinta Šalčininkų rajono savivaldybės tarybos 2016 m. gegužės 26 d. sprendimu T-466 „Dėl Šalčininkų socialinių paslaugų centro bendrųjų ir specialiųjų socialinių paslaugų kainų nustatymo“.

 Šių paslaugų poreikis tenkinamas, atsižvelgiant į asmens sveikatos būklę, socialinį ir fizinį savarankiškumą, socialinę padėtį, gyvenimo ir buities sąlygas bei kitas aplinkybes.

 Dienos socialinės globos paslaugos teikiamos 3 iš 13 rajono seniūnijų (žr. 5 lent.).

 ***Dienos socialinės globos paslaugos gavėjai pagal seniūnijas***

 *5 lentelė*

|  |  |  |
| --- | --- | --- |
| **Seniūnijos pavadinimas** | **Paslaugos gavėjų skaičius per 2016 metus** | **Paslaugos gavėjų skaičius 2016 m. gruodžio mėn.** |
| **Šalčininkų** | 6 | 5 |
| **Butrimonių** | 1 | 1 |
| **Kalesninkų**  | 1 | 1 |
| **Iš viso:** |  **8** (su sunkia negalia) |  **7** (su sunkia negalia) |

 **2016 metais dienos socialinės globos paslaugą gavo 8 paslaugos gavėjai.** Asmenys už socialinę globą moka pagal 2006 m. birželio 14 d. Lietuvos Respublikos Vyriausybės patvirtintą mokėjimo už socialines paslaugas tvarkos aprašą bei *2015 m. kovo 30 d.* patvirtinta Šalčininkų rajono savivaldybės tarybos tvarkos aprašą. Šalčininkų r. savivaldybės administracijos direktoriaus *2012 m. birželio 15 d.* sprendimu vienas gavėjas yra atleistas nuo mokesčio už dienos socialinės globos paslaugą.Už dienos socialinės globos teikiamas paslaugas gautas paslaugų gavėjų mokestis sudarė **2266,24 Eur.**

  **III. KITOS PASLAUGOS**

**1**. **Rajono neįgaliųjų, senyvo amžiaus bei kitų asmenų aprūpinimas techninės pagalbos priemonėmis (toliau – TPP).**

2016 metais gauti **287** Šalčininkų rajono gyventojų prašymai techninės pagalbos priemonėms įsigyti.

 Gyventojų aprūpinimas techninės pagalbos priemonėmis tiesiogiai priklauso nuo Techninės pagalbos neįgaliesiems centro Vilniaus skyriaus, kadangi visos techninės pagalbos priemonės gaunamos iš Vilniaus skyriaus momentinių likučių pagal pateiktą vardinę paraišką. Dauguma techninės pagalbos priemonių yra kompensuojamos valstybės lėšomis, išskyrus funkcines lovas ir elektrinius vežimėlius, kuriems taikomas dalinis mokestis (klientas sumoka dalinę įmoką už norimą naudoti TPP). Asmuo, sutikęs įsigyti Centro siūlomą naktipuodžio kėdutę, gautą iš TPNC išskyrus gautą paramos būdu, ar vaikštynę su staliuku, sumoka į TPNC atsiskaitomąją sąskaitą: 6 Eur įmoką už naktipuodžio kėdutę ir 9 Eur įmoką už vaikštynę su staliuku.

 Techninės pagalbos priemones būtina grąžinti gavėjui mirus arba jeigu jos tampa nebereikalingos ar asmens nenaudojamos.

Per **2016 m.** Šalčininkų socialinių paslaugų centre buvo sudaryta:

* **271** asmens aprūpinimo TPP sutarčių: 229 *Vilniaus TPP,* 17 *Centro TPP ir 25 TPP nuomos;*

***Iš viso buvo aprūpinti 277 asmenys, išduota 333 vnt., TPP (suma –24 269, 08 Eur.)***

***Techninės pagalbos priemonių skyrimo statistika per 2014-2016 m.*** *6 lentelė*

|  |  |  |  |
| --- | --- | --- | --- |
|  | **2014 m.** | **2015 m.**  | **2016 m.**  |
| Gauta prašymų | 233 | 302 | 287 |
| Skirta: asmenų skaičius / techninės pagalbos priemonių skaičius (vnt) | 229 / 337 | 262 / 436 | 277 / 333 |

Palyginus paskutiniųjų metų duomenis (žr. 4 pav.) galima teigti, kad 2016 m. besikreipiančių asmenų dėl TPP (techninės pagalbos priemonės) skaičius padidėjo, o išduotų techninės pagalbos priemonių skaičius sumažėjo. Tai galima paaiškinti tuo, kad nuo vasaros pradžios dalies prašomų TPP nebuvo gauta iš TPN centro. Priemonės pradėtos gauti dalimis (pagal rūšis) tik lapkričio mėn.

  *4 pav.*



***Išduotos TPP pagal rūšis***  *7 lentelė*

|  |  |  |
| --- | --- | --- |
| **Eil.****Nr.** | **TPP pavadinimas** | **Kiekis (vnt.)** |
| 1. | Pažastinis ramentas | 72 |
| 2. | Vežimėlis (universalus, lauko, palydovo valdomas ir aktyvaus tipo vež.) | 66 |
| 3. | Naktipuodžio kėdutė | 55 |
| 4. | Alkūninis ramentas | 39 |
| 5. | Vaikštynės su ratukais ir staliuku | 28 |
| 6. | Automatiškai reguliuojama lova | 22 |
| 7. | Čiužinys praguloms išvengti | 17 |
| 8. | Vaikščiojimo lazdelė (medinė ir metalinė) | 11 |
| 9. | Tualeto paaukštinimas | 9 |
| 10. | Dušo kėdė | 4 |
| 11. | Vonios suoliukas | 2 |
| 12. | Vaikščiojimo rėmas  | 2 |
| 13. | Lovos staliukas | 2 |
| 14 | Pasėstas | 2 |
| 15. | Trikoje lazda su 3 ar daugiau kojelių. | 1 |
| 16.  | Vonios lenta | 1 |
| **Iš viso:** |  **333 vnt.** |

 **Per 2016 m. rajono gyventojai grąžino 204 vnt. TPP.**

 TPP dažniausiai grąžina patys asmenys, kurie kreipėsi dėl TPP, arba jų artimieji, kai techninės pagalbos priemonės tampa nebereikalingos, asmens nenaudojamos ar gavėjui mirus.

Kiekvieną ketvirtį pateikiame ataskaitą apie aprūpinimą TPP (informaciją apie asmenis, įsigijusius techninės pagalbos priemones, grąžintas techninės pagalbos priemones bei jų poreikį) Techninės pagalbos neįgaliesiems centrui prie SADM ir TPP poreikį ateinantiems metams.

**2. Klientų lankomumas**

Nuo 1999 m. Šalčininkų socialinių paslaugų centre užsiregistravo **1004** rajonopensinio amžiaus, neįgalieji bei kt. grupių atstovai.

2016 m.Šalčininkų socialinių paslaugų centrą paslaugų gavėjai aplankė **2702** kartus. Vidutiniškai per mėnesį įvairias paslaugas gauna **225** (kartus)neįgaliųjų, senyvo amžiaus bei kitų socialinių grupių atstovai.

Palyginę klientų lankomumą 2014 m., 2015 m. ir 2016 m., galime pastebėti, jog klientų lankomumas padidėjo. Galima daryti išvadą, kad aplankantys Centrą klientai - tai motyvuoti klientai, gaunantys laiku tikslinę pagalbą (žr. 6 pav.).

 ***Klientų lankomumas lyginant 2014-2016 m. duomenis***

*6 pav.*

**3. Šalčininkų socialinių paslaugų centras bendradarbiauja su:**

* Šalčininkų rajono seniūnijomis. Kartu su seniūnais ir socialiniais darbuotojais sprendžia klausimus dėl pagalbos į namus, dienos socialinės globos asmens namuose paslaugų teikimo, transporto paslaugos suteikimo ir kitus klausimus;
* Šalčininkų darbo birža. Centras informuoja neįgaliuosius apie galimybę registruotis Darbo biržoje. Dalyvauja įvairiuose projektuose;
* Šalčininkų rajono nevyriausybinėmis neįgaliųjų organizacijomis (LASS Šalčininkų filialas, Šalčininkų rajono neįgaliųjų draugija, LSIŽG bendrija, LSPŽG bendrijos Šalčininkų skyrius). Centras teikia transporto paslaugas šioms organizacijoms ir padeda kitais klausimais;
* Šalčininkų ir Eišiškių pirminės sveikatos priežiūros centrais;
* Lenkijos Respublikos nevyriausybinėmis organizacijomis, Rišardu Pieniarskiu (Gniezno);
* Dėl TPP gavimo su Techninės pagalbos neįgaliesiems centru prie SADM;
* Šalčininkų rajono savivaldybės administracijos Socialinės paramos ir sveikatos apsaugos skyriaus specialistais;
* TTP remonto klausimais su AB „Puntukas“;
* Vilniaus socialines paramos centru.

 **IV. ŽMOGIŠKIEJI IŠTEKLIAI**

##

##  Centre dirba 29 darbuotojai (22,35 etatų):

* 1 etatas – direktorius;
* 1 etatas – vyr. buhalteris;
* 2 etatai – socialiniai darbuotojai;
* 14,75 etatų ( 19 darbuotojų) – socialinio darbuotojo padėjėjai;
* 1 etatas – vairuotojas;
* 0,5 etato – valytoja;
* 0,5 etato – kirpėja;
* 0,6 etato – slaugytoja*s* ( finansavimas iš ES projekto „Integrali pagalba asmens namuose Šalčininkų rajono savivaldybės gyventojams“);
* 1,0 etatas – slaugytojo padėjėjas ( finansavimas iš ES projekto „Integrali pagalba asmens namuose Šalčininkų rajono savivaldybės gyventojams“).

 **Viešųjų darbų ir kt. programų vykdymas**

 Nuo 2007 m. Centre pagal įdarbinimo subsidijuojant organizavimo ir finansavimo sutartį su darbo birža dirba socialinio darbuotojo padėjėju 1 neįgalus asmuo (0,5 et.).

 2016 m. pagal įdarbinimo subsidijuojant įgyvendinimo ir finansavimo sutartį įdarbintas 1 socialinio darbuotojo padėjėjas.

 2016 m. pagal Darbo biržos trišalę mokymo 2016-09-07 sutartį Nr. NS/TMS/3-4 apmokytas vienas slaugytojo padėjėjas (projektinei veiklai).

 2016 m. pagal Darbo biržos trišalę mokymo 2016-09-15 sutartį Nr. VABR/TMS/3-12 apmokytas vienas socialinio darbuotojo padėjėjas.

 2016 m. pagal Darbo biržos trišalę mokymo 2016-11-03 sutartį Nr. NS/TMS/3-4 apmokytas vienas slaugytojo padėjėjas (projektinei veiklai).

 **V. PROJEKTINĖ VEIKLA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
|  |
|  2016 m. rugsėjo 19 d. Šalčininkų socialinių paslaugų centras ir Europos socialinio fondo agentūra pasirašė projekto „Integrali pagalba asmens namuose Šalčininkų rajono savivaldybės gyventojams” finansavimo ir administravimo sutartį (Nr. 08.4.1-ESFA-V-418-04-0007).Projektas finansuojamas Europos socialinio fondo lėšomis pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.1-ESFA-V-418 „Integrali pagalba į namus“. Projekto vykdytojui projektui įgyvendinti  skiriama  156 000,00 Eur. Projekto tikslas – suteikti integralią pagalbą (socialinę globą ir slaugą) neįgaliems darbingo amžiaus ir senyvo amžiaus asmenims bei konsultacinę pagalbą jų šeimų nariams. Projekto trukmė - 36 mėnesiai. Integralią pagalbą planuojama teiki 20 neįgalių ir senyvo amžiaus asmenų su sunkia negalia (nustatytas specialusis nuolatinės slaugos poreikis), gyvenanąčių Šalčininkų, Gerviškių, Eišiškių ir Butrimonių seniūnijose. Integralios pagalbos paslaugas gavėjams planuojama teikti nuo 2017 m. sausio mėnesio.  Projekto vykdymo metu bus suformuotos 2 mobilios komandos, kuriose dirbs 12 darbuotojų, iš jų; slaugytojų –1 asmuo, slaugytojo padėjėjų – 5 asmenys, socialinio darbuotojo padėjėjų – 5 asmenys, socialinis darbuotojas – 1 asmuo. 8 Šalčininkų socialinio darbuotojo padėjėjai dalyvaus slaugytojo padėjėjo mokymuose ir, gavę slaugytojo padėjėjo pažymėjimą, dirbs kaip universalūs darbuotojai, teikiantys ir socialines, ir slaugos paslaugas.  Projekto metu bus įsigyta 1 transporto priemonė, skirta mobiliųjų komandų darbo organizavimui, asmeninės apsaugos ir higienos priemonės, čiužinys – vonia, tvirtinama lovoje, vartymo paklodė, perkėlimo diržai, perkėlimo lentos, ir kitos techninės pagalbos priemonės skirtos integralios pagalbos teikimui. Asmenims, prižiūrintiems artimuosius namuose, bus teikiamos individualios konsultacijos  siekiant suteikti jiems reikalingų žinių, įgūdžių senyvo amžiaus ir neįgalių asmenų priežiūros bei slaugos srityse. Projekto veiklomis taip pat bus skatinama neformali pagalba, įtraukiant į integralios pagalbos teikimo procesą savanorius ir bendruomenės narius. |
|  **VI. ŠSPC FINANSAVIMO ŠALTINIAI**ŠSPC finansavimo šaltiniai: * valstybės biudžeto lėšos;
* savivaldybės biudžeto lėšos;
* paslaugų gavėjų mokestis (specialiosios lėšos);
* kitos teisėtai gautos lėšos;
* ES fondo lėšos.

Atlikta analizė rodo, kad 2016 metais ŠSPC finansavimą sudarė **193,9 tūkst. Eur,** iš jų: *8 lentelė*

|  |  |  |
| --- | --- | --- |
| **Eil. Nr.** | **Finansavimo šaltinis ir paskirtis** | ***Suma (tūkst. Eur)*** |
| **1.** | **Savivaldybės biudžeto lėšos** | **119910,77** |
| **2.** | Darbo biržos finansavimas | 3332,64 |
| **3.** | Specialios lėšos |  12493,80  |
| **4.** | Lėšos dienos socialinei globai asmens namuose ( Valst. lėšos ) | 10979,88 |
| **5.** | Valstybės biudžeto lėšos | 474,00 |
| **6.** | Europos Sąjungos fondo lėšos pagal projektą „Integrali pagalba asmens namuose Šalčininkų rajono savivaldybės gyventojams“ | 46800,00 |
|  | **Iš viso** | **193991,09** |

   **Lėšos, gautos iš paslaugų gavėjų už suteiktas paslaugas (spec. lėšos)***9 lentelė*

|  |  |  |  |
| --- | --- | --- | --- |
| **Socialinių paslaugų pavadinimas** | **Specialiosios programos lėšos (tūkst. Lt/Eur)** **2014 m.** | **Specialiosios programos lėšos (tūkst. Eur)****2015 m.** | **Specialiosios programos lėšos (tūkst. Eur)****2016 m.** |
| **Dienos socialinė globa**  | **5,3 (1,5)** | **1,6** | **2,3** |
| **Pagalba į namus** | **11,5 (3,4)** |  **4,3** | **5,1** |
| **Bendrosios paslaugos: skalbimas, maudymas, kirpimas**  | **5,6 (1,6)** | **2,0** | **2,0** |
| **Techninės pagalbos priemonių nuoma** | **-** | **-** | **0,1** |
| **Transporto paslaugos** | **9,5 (2,8)** | **1,5** | **3,0** |
| **Iš viso** | **32,0 (9,3)** | **9,4** | **12,5** |

 Valstybės biudžeto lėšų dotacija ir paslaugų gavėjų mokestis už įvairias paslaugas padidino ŠSPC biudžetą, pagerino socialinių paslaugų prieinamumą bei jų kokybę.  **VII**. **KVALIFIKACIJOS KĖLIMAS****Direktorius:*** + 2016 m. balandžio 24-29 d. dalyvavimas 12 val. tarptautiniame kvalifikacijos kėlimo seminare Vengrijoje „Vengrijos socialinių paslaugų institucijų patirtis“.

 **Vyr. buhalterė:** * 2016-01-26 8 ak. val. seminaras „Finansinių ataskaitų rinkinio už 2015 metus parengimas ir jų duomenų pateikimas į VSAKIS“;
* 2016-04-01 6 ak.val. seminaras „Projektų apskaita pagal VSAFAS“;
* 2016-05-27 seminaras „Viešųjų pirkimų vykdymo aktualijos ir iššūkiai 2016 m.“;
* 2016-11-25 8 val. seminaras „Darbo užmokėsčio apskaičiavimas ir apskaita“.

 **Socialiniai darbuotojai :**

|  |
| --- |
| * Dalyvavimas mokymuose „Psichologinių žinių gilinimas socialiniame darbe, dirbant su senyvo amžiaus žmonėmis“, kurie vyko balandžio 14,19 ir 22 d. (24 a.k.val.);
* Dalyvavimas pirmosios pagalbos ir higienos įgūdžių mokymuose;
* 2016 m. lapkričio 8 d. dalyvavimas kvalifikacijos kėlimo kursuose ,,Viešųjų pirkimų vykdymas pradedantiesiems 2016 m.‘‘;
* 2016 m. lapkričio 29 d. dalyvavimas kvalifikacijos kėlimo kursuose ,,Archivinių dokumentų tvarkymas ir apskaita 2016 metais, aktualūs reikalavimai ir jų praktinis taikymas‘‘.

 **Socialinio darbuotojo padėjėjai:*** Nuo 2016 m. balandžio 14,19,22 d. dalyvavimas mokymuose „Psichologinių žinių gilinimas socialiniame darbe, dirbant su senyvo amžiaus asmenimis ir jų šeimomis“ ( dalyvavo **19** darbuotojų, teorinio mokymo - 10 ak. val., praktinio mokymo – 14 akad. val.);
* 2016-10-05 6 ak. val. Privalomojo higienos įgūdžių programa, skirtą paslaugas teikiantiems darbuotojams ( dalyvavo **21** darbuotojas);
* 2016-10-10 8 ak. val. Privalomojo pirmosios pagalbos mokymo programa ( dalyvavo **21** darbuotojas).

  |
|  |
|  |

  |

 |